SA แตกไลน์ธุรกิจ “เทคโนโลยี” ผลิต “เครื่องฟอกอากาศ-ชาร์จรถ EV”
SA เดินหน้าแตกไลน์ธุรกิจ “เทคโนโลยี” สร้างเครื่องฟอกอากาศที่สามารถกรองฝุ่น PM2.5-เครื่องชาร์จรถ EV หวังเจาะกลุ่มลูกค้าโครงการที่มีอยู่มากกว่า 10 โครงการ และลูกค้าทั่วไป
3 พ.ย. 2564

นายขจรศิษฐ์ สิ่งสรรเสริญ ประธานกรรมการบริหาร บริษัท ไซมิส แอสเสท จำกัด (มหาชน) หรือ SA เปิดเผยว่า บริษัทฯ ได้วางแผนกระจายแหล่งรายได้ไปในหลากหลายธุรกิจอย่างต่อเนื่อง หลังล่าสุดได้จัดตั้ง บริษัท ไซมิส เทคโนโลยี จำกัด เพื่อรองรับธุรกิจจำหน่ายสินค้ากลุ่มเทคโนโลยี พลังงานทดแทน อาทิ เครื่องฟอกอากาศประเภท AIR VENTILATION TECHNOLOGY สร้างระบบหมุนเวียนอากาศภายในห้อง ซึ่งสามารถกรองฝุ่น PM2.5 ได้ถึง 99% และโซลาร์รูฟ เครื่องชาร์จรถ EV ส่วนกลุ่มเป้าหมายจะเป็นลูกค้าของโครงการที่มีอยู่มากกว่า 10 โครงการ และลูกค้าทั่วไป ทั้งนี้ผู้สนใจสามารถสอบถาม เพิ่มเติมได้ที่ โทร.1306
 